Document ID: 31984L0217

Title and Content:
***** ΟΔΗΓΙΑ ΤΟΥ ΣΥΜΒΟΥΛΙΟΥ της 10ης Απριλίου 1984 για την τροποποίηση της οδηγίας 72/464/ΕΟΚ περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασμένων καπνών (84/217/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 99 και 100, την πρόταση της Επιτροπής, τη γνώμη του Ευρωπαϊκού Κοινοβουλίου (1), τη γνώμη της Οικονομικής και Κοινωνικής Επιτροπής (2), Εκτιμώντας: ότι, σύμφωνα με την οδηγία 72/464/ΕΟΚ (3), όπως τροποποιήθηκε τελευταία από την οδηγία 82/877/ΕΟΚ (4), η μετάβαση από ένα στάδιο εναρμόνισης στο επόμενο, αποφασίζεται από το Συμβούλιο μετά από πρόταση της Επιτροπής· ότι το δεύτερο στάδιο εναρμόνισης, το οποίο καθιερώθηκε με την οδηγία 77/805/ΕΟΚ (5), λήγει στις 31 Δεκεμβρίου 1983· ότι τα ειδικά εφαρμόσιμα κριτήρια κατά τη διάρκεια ενός τρίτου σταδίου αποτελούν αντικείμενο πρότασης οδηγίας εκ μέρους της Επιτροπής· ότι το Συμβούλιο δεν έχει ακόμη αποφασίσει για την πρόταση αυτή· ότι, υπό αυτές τις περιστάσεις, αποδεικνύεται αναγκαία μία νέα παράταση του δεύτερου σταδίου· ότι μία προθεσμία δύο ετών φαίνεται επαρκής για να επιτρέψει στο Συμβούλιο να αποφασίσει για τη συνέχιση της εναρμόνισης, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Στο άρθρο 10α παράγραφος 1 της οδηγίας 72/464/ΕΟΚ, η ημερομηνία «31 Δεκεμβρίου 1983» αντικαθίσταται από την ημερομηνία «31 Δεκεμβρίου 1985». Άρθρο 2 Η παρούσα οδηγία απευθύνεται στα κράτη μέλη. Λουξεμβούργο, 10 Απριλίου 1984.

Classification Labels:
2380
2304
593

Label Descriptions:
{"2380": "Φόροι καταναλώσεως", "2304": "Έμμεση φορολογία", "593": "ΦΟΡΟΛΟΓΙΑ"}

EuroVoc IDs (Original): 2413
2504
1321

EuroVoc IDs (Expanded): 2413
2504
1321

Dataset Source: meu

Split: train